ANUNȚ
 INVITAȚIE PENTRU REGISTRUL AGRICOL

                PERSOANELE CARE SE ÎNCADEREAZĂ ÎN PREVEDERILE LEGALE CE FAC OBIECTUL ÎNSCRIERII ÎN REGISTRUL AGRICOL SUNT INVITATE LA REGISTRUL AGRICOL DIN CADRUL PRIMĂRIEI ALEXENI, PENTRU DECLARAREA DATELOR CONFORM INFORMAȚIILOR CUPRINSE ÎN ACEST ANUNȚ, LA DATELE CALENDARISTICE SPECIFICATE
În conformitate cu prevederile ORDONANTEI nr. 28/2008 privind registrul agricol, vă comunicăm că aveți obligația declarării datelor necesare înscrierii în REGISTRUL AGRICOL, atât persoanele fizice cât și persoanele juridice, după cum urmează:
a) între 5 ianuarie şi ultima zi lucrătoare a lunii februarie 2022, pentru datele anuale privind membrii gospodăriei, terenul aflat în proprietate/folosinţă, clădirile şi mijloacele de transport cu tracţiune animală şi mecanică, maşinile, utilajele şi instalaţiile pentru agricultură şi silvicultură, efectivele de animale existente în gospodărie/unitatea cu personalitate juridică la începutul fiecărui an, precum şi modificările intervenite în cursul anului precedent în efectivele de animale pe care le deţin, ca urmare a vânzării-cumpărării, a produşilor obţinuţi, a morţii sau a sacrificării animalelor ori a altor intrări-ieşiri;
b) între 1 şi ultima zi lucrătoare a lunii mai 2022, pentru datele privind categoria de folosinţă a terenului, suprafeţele cultivate, numărul pomilor în anul agricol respectiv;
c) persoanele fizice şi juridice au obligaţia să declare date, pentru a fi înscrise în registrul agricol, şi în afara termenelor prevăzute la lit. a) şi b), în termen de 30 de zile de la apariţia oricărei modificări.
Înscrierea datelor în Registrul agricol se face pe baza declarațiilor date sub semnătura proprie a capului de gospodărie sau, în lipsa acestuia, a unui membru major al gospodăriei . 
Înscrierea în registrul agricol a datelor privind clădirile și terenurile, a titularului dreptului de proprietate asupra acestora, precum și schimbarea categoriei de folosință se pot face numai pe bază de documente anexate la declarația făcută sub semnătura proprie.  
Pentru efectuarea unei declarații complete care să conțină datele conform formularului Registrului agricol, vă rugăm să aveți asupra dumneavoastră documente și să fiți în măsură a furniza date, după caz, privind: 
- cartea de identitate/buletinul de identitate, sau certificatele de stare civilă, după caz, pentru toate persoanele ce compun gospodăria;
 - documente și informații privind terenurile deținute în proprietate, în comuna Alexeni, identificate pe parcele, tarlale, intravilan/extravilan, număr cadastral, număr carte funciară, vecinătăți, categoria de folosință, nr. bloc fizic și titularul dreptului de proprietate; 
- informații privind: suprafața arabilă cultivată pe raza localități( din terenul proprietate, arendat, cote-părți, etc); 
- numărul de pomi fructiferi - în livezi și răzleți - pe specii și soiuri; 
- documente și/sau informații privind animalele domestice deținute la începutul anului, pe specii, grupe de vârstă și sex;
 - documente și/sau informații privind construcțiile deținute pe raza localității(suprafața, materialele din care sunt construiți pereții, anul dării în folosință);  
- Informații privind producția vegetală şi animală obținută. 
În cazul în care nu există documente, înregistrarea în registrul agricol a datelor privind clădirile și terenurile, a titularului dreptului de proprietate asupra acestora, precum şi schimbarea categoriei de folosință se pot face pe baza declarației date sub semnătura proprie de capul gospodăriei sau, în lipsa acestuia, de un alt membru major al gospodăriei, sub sancțiunea nulității . Aceste declarații pot fi date, potrivit opțiunii persoanei fizice obligate să declare în registrul agricol, după cum urmează: 
a) în fața secretarului comunei; 
b) în fața notarului public;
c) la misiunile diplomatice şi oficiile consulare ale României /dacă e cazul). 
Vă informăm că declararea de date neconforme, refuzul de declarare, precum şi nedeclararea la termenele stabilite a datelor ce fac obiectul Registrului agricol, dacă faptele nu sunt săvârșite în astfel de condiții încât, potrivit legii penale, sunt considerate infracțiuni, constituie contravenție și se sancționează cu amendă potrivit reglementărilor în vigoare. 
Constituie contravenție și se sancționează cu amendă de la 100 lei la 500 lei, în cazul persoanelor fizice, respectiv cu amendă de la 300 lei la 1.500 lei, în cazul persoanelor juridice, următoarele fapte:
a) refuzul de a prezenta primarului sau persoanelor împuternicite de acesta documentele și a evidențele necesare în vederea verificării realității datelor;
          b) refuzul privind asigurarea accesului persoanelor împuternicite de către primar de a constata la fața locului situația reală, în vederea verificării concordanței dintre aceasta și datele din registrul agricol;
c) nedeclararea, la termenele şi în forma stabilite de prezenta ordonanță sau de normele tehnice prevăzute la art. 7 alin. (3), după caz, a datelor care fac obiectul registrului agricol;
           d) refuzul de a prezenta primarului informațiile, potrivit prevederilor art. 10 alin. (1).
 Prezenta constituie un mod de aducere la cunoștință publică a dispozițiilor legale privind Registrul agricol, obligație care revine autorităților administrației publice locale şi pe care o considerăm onorată. Nutrind convingerea că cele prezentate v-au edificat asupra problematicii privind Registrul agricol, vă așteptăm cu interes pentru realizarea acestui raport de autoritate, cooperare și prestație între administrația publică locală și persoanele obligate să declarare în registrul agricol. 

